Նոյն օրը երեկոյեան ժամը 5։00 – 6։30, կազմը այցելեց Էրեբունի մասնաճիւղի Ուրբաթօրեայ վարժարանը, ուր առաջին հերթին յատուկ հանդիպմամբ մը ծանօթացաւ վարժարանի տնօրէն Շաղիկ Մինասեանի եւ ուսուցչական կազմին հետ։ Ապա, այցելեց վարժարանի հինգ դասարանները եւ հիացմունքով հետեւեցաւ կատարուող դասընթացքներուն, լսեց կարգ մը աշակերտներու ընթերցանութիւնն ու հայերէն տարերու ճանաչման աշխատանքը։ Աւելի՚ն, աշակերտները միատեղուելով գեղարուեստական կոկիկ յայտագիր մը գործադրեցին, որու ընթացքին անոնք խմբերգեցին Հայաստանի եւ ՀՕՄի Վարժարաններու քայլերգը, ինչպէս նաեւ հրամցուցին փունջ մը գեղեցիկ խմբերգներ, մեծապէս տպաւորելով ընկերուհիները։